تورکیه-‌ده سون گون عرضینده کروناویروس‌دان (کووید-19) 83 نفر اؤلوب.
بو باره‌ده تورکیه-‌نین ساغلیق ناظیری فخرالدین کوجا سون کروناویروس ایستاتیستیکلرینی آچیقلایارکن بیلدیریب.
ناظیر آچیقلاماسیندا قئید ائدیب کی، سون 24 ساعاتدا 145 مین 241 شوبهه‌لی کروناویروس تستیندن کئچیب، اونلاردان 2436-نین جاوابی پوزیتیو چیخیب، 1941 خسته ایسه ساغالا‌راق ائوه بوراخیلیب. آغیر خسته سایی 2654 نفر اولوب.
تورکیه-‌ده عمومی‌لیکده 389 مین 256 نفر یئنی نوع کروناویروس انفکسیونونا یولوخوب، ایندییه‌دک اونلاردان 10 مین 722 نفر اؤلوب. ناظیر وورغولاییب کی، آغیر خسته سایی‌نین آرتماسی اؤلوم ریسکی‌نین یوکسلمه‌سینه سبب اولور: "ساغلیق ساحه‌سینده چتین‌لیک‌لرله اوزلشمه‌مک اوچون طب ایشچی‌لرینه فورصت وئرمه لییک.  بو دا آنجاق بیرلیکده تدبیرلره عمل ائتمکله مومکون‌دور: ماسک، فاصله، تمیزلیک".
